PREDKLADACIA  SPRÁVA

	Podľa uznesenia vlády Slovenskej republiky č. 790/2001 k zákonu o štátnom rozpočte na rok 2002 má Ministerstvo kultúry Slovenskej republiky možnosť predkladať raz za polrok návrh na  použitie prostriedkov štátneho rozpočtu  získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov  účelovo určených pre kapitolu Ministerstva kultúry SR v rámci rozpočtovej kapitoly Všeobecnej pokladničnej správy.

	V súlade s týmto uznesením vlády SR predložilo Ministerstvo kultúry SR návrh  projektov  na kultúrne aktivity na rok 2002 – I. a II. časť.  Vzhľadom na skutočnosť, že niektoré aktivity sa podarilo vďaka sponzorom, resp. na základe  procesu obstarávania zabezpečiť s nižším príspevkom, predkladá Ministerstvo kultúry SR návrh na zmenu niektorých projektov na kultúrne aktivity schválených uznesením vlády SR č. 194/2002 a č. 767/2002 a doplnenie novými projektmi, ktorých finančné krytie nebolo zabezpečené rozpisom záväzných ukazovateľov štátneho rozpočtu na rok 2002.

	Schválenie predloženého materiálu nebude mať vplyv na verejné financie, nebude mať finančný dosah na obyvateľov, na životné prostredie a zamestnanosť.  Vzhľadom na vecnú problematiku materiál nebol predmetom rokovania poradných orgánov vlády. Keďže ide len o presuny v rámci záväzných ukazovateľov rozpočtovej kapitoly MK SR materiál bol prerokovaný s Ministerstvo financií SR a nebol predmetom medzirezortného pripomienkového konania.

	Predkladaným materiálom sa navrhuje úprava záväzných ukazovateľov rozpočtovej kapitoly MK SR   podľa odvetvovej a ekonomickej klasifikácie nasledovne :											
										v tis. Sk

II.  Výdavky kapitoly spolu :			                               		    0	    
      v tom :
A.	Bežné výdavky (600)   						+ 550		            
      z toho :
           A. 4. bežné transfery spolu (640)                                                      -  646
           z toho :
           - príspevkovým organizáciám (641001)			            -  646

     B. Kapitálové výdavky spolu (700) 				            -  550	   
     v tom :
     B.1. obstarávanie kapitálových aktív                                                       -  550
             rozpočtových organizácií (710)				 
 
Z bodu B.  kapitálové výdavky na financovanie jednotlivých častí 
Registra investícií

24010  obstarávanie a technické zhodnotenie investičného 
            majetku organizácií vykonávajúcich kultúrnu činnosť
            v pôsobnosti MK SR						             -  550